Абакаров Хизри Мугьаммадан хва

Абакаров Хизри Мугьаммадан хва — Урусатдин гьукуматдин ва жемятдин крархъан, бизнесмен я. 2021-лагьай йисан 19 сентябрдилай инихъ Урусатдин Федерациядин Федерал собраниедин Гьукуматдин Думадин депутат язва. «Единая Россия» фракциядин уртах язва.

Дербент шегьердин администрациядин кьил (2018—2020), Дагъустандин гьукуматдин секретарь (2020—2021) тир.

 Уьмуьрдин рехъ 
Хизри Абакаров 1960-лагьай йисан 28 июндиз Южно-Сухокумск шегьерда дидедиз хьанаТАСС. Персона — Абакаров, Хизри Магомедович. Гуниб райондин СалтӀа адан сихилдин хайи хуьр язва. Вич аварви я.

Вичин кӀелунар 1969-лагьай йисуз ада Дербентдин № 1 мектеб-интернатдилай эгечӀна. 1978-лагьай йисуз Магьачкъаладин № 4 мектеб-интернат акьалтӀарна. 1978-1983-лагьай йисарин арада ада Дагъустандин политехникадин институтда (гила — Дагъустандин гьукуматдин техникадин университет) кӀелзвай тирДГТУ — Наши выпускники . Адан пеше «инженер-механик» я.

 Гьукуматдин кӀвалах 
1999-лагьай йисуз ам Сулейман Керимован куьмекчи хьана. Гьа чӀавуз Керимов ЛДПР-дин патай Гьукуматдин думадин депутат тир (III ва IV эверун). 2007-лагьай йисуз Керимов Дагъустандин патай Федерациядин Советдиз хкягъдалай кьулухъ Абакарова гьанани адан куьмекчивиле вичин кӀвалах давамарна.

2018-лагьай йисан 16-лагьай октябрдиз Хизри Абакаров Дербентдин кьил яз хкянаРИА «Дербент» — Хизри Абакаров единогласно избран новым мэром Дербента. Вири 35 шегьердин депутатди вирида сад хьиз адаз сесер гана.

Са кьадар аналитикрин фикирдалди, Абакарован хкягъун — Сулейман Керимован ва Дагъустандин кьил Владимир Васильеван арада кутӀуннавай икьрардин нетижа хьиз гьисабзава. Дербентдиз инвестицияр гъун патал Керимоваз шегьердин кьиле ихтибар алай, пулар чуьнуьхунин вилик пад атӀудай кас кӀандай.

2020-лагьай йисан 10-лагьай ноябрдиз Сергей Меликов Дагъустандин кьилин къарардалди Хизри Абакаров Дагъустан Республикадин Гьукуматдин Секретарвиле тайинарнаРИА «Дербент» — Хизри Абакаров назначен Госсекретарем Дагестана.

2021-лагьай йисан 19-лагьай сентябрдиз Хизри Абакаров «Единая Россия» партиядин патай УФ-дин ФС-дин Гьукуматдин думадин депутат яз хкяна (VIII-лагьай эверун).

 Пешкешар 
 Дуствилин Орден (2021 йисан 18 майдиз)Указ Президента Российской Федерации от 18.05.2021 № 293 «О награждении государственными наградами Российской Федерации»
 «Дагъустан Республикадин вилик лайихвилиз килигна» Орден

 Эдебият 

 Баянар 

 ЭлячӀунар 

Категория:Гьукуматдин думадин депутатар (VIII эверун)
Категория:Дербентдин кьилер
Категория:Дагъустандин техникадин университет акьалтӀарнавайбур